Diari Oficial de la Generalitat Valenciana


Sumari del DOGV 8578, del 26-06-2019 (2019/5810)

RESOLUCIÓ de 27 de maig de 2019, de la Subdirecció General de Relacions Laborals, per la qual es disposa el registre i la publicació de l'acord de la comissió paritària del Conveni col·lectiu de comerç minorista de carnisseria i xarcuteria de les províncies de Castelló i València (53427884559109) relatiu a l'actualització de les taules salarials per a l'any 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5810


Data del document
:   27-05-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 27 de maig de 2019, de la Subdirecció General de Relacions Laborals, per la qual es disposa el registre i la publicació de l'acord de la comissió paritària del Conveni col·lectiu de comerç minorista de carnisseria i xarcuteria de les províncies de Castelló i València (21971290051828) relatiu a l'actualització de les taules salarials per a l'any 2019. [2019/5810]  
  
Vista l'acta de l'Acord sobre actualització de les taules salarials, de data 16 d'abril de 2019, de la comissió paritària del Conveni col·lectiu de comerç minorista de carnisseria i xarcuteria de les províncies de Castelló i València (58961428948859), subscrit per la comissió paritària, que està integrada, d'una part, per representants de la patronal: Gremi de Carnissers de València i la Associació Autonòmica de Carnisseries i Xarcuteries, i d'una altra per la part social: CCOO i UGT, i de conformitat amb el que disposa l'article 90, apartats 2 i 3 del Reial decret legislatiu 2/2015, de 23 d'octubre, text refós de la Llei de l'Estatut dels Treballadors; en relació amb l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb els competències transferides segons el Reial decret 4105/82, de 129 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 27 de maig de 2019.- El subdirector general de Relacions Laborals: Juan Ignacio Soler Tormo.  
  
  
Acta de la Comissió paritària del Conveni col·lectiu de comerç minorista de carnisseria i xarcuteria de les províncies de Castelló i València  
  
Reunits en la seu de CCOO-PV a 16 d'abril de 2019, la Comissió paritària del Conveni col·lectiu de comerç minorista de carnisseria per a les províncies de Castelló i València; d'una part la representació de Gremi de carnissers de València, representats per José Hernández Carrillo i Associació Autonòmica de Carnisseries i Xarcuteries, representats per Juan Motilla García i la representació social, del Sindicat UGT, amb l'assistència de l'assessor sindical Esteban Ramos Cano, i del Sindicat CC.OO, amb l'assistència de l'assessor sindical Salvador Mejias Sahuquillo.  
Totes dues parts es reconeixen capacitat mútua per a pactar i comprometre i, en ús de les seues respectives facultats, compareixen i diuen:  
I. Que, el BOE de 27.12.2018, va publicar el Reial decret 1462/2018, de 21 de desembre, pel qual es fixa el salari mínim interprofessional per a 2019.  
II. Que, donada la incidència del citat Reial decret en les taules salarials previstes per a l'any 2019 del Conveni col·lectiu de comerç minorista de carnisseria i xarcuteria de les de província de Castelló i València (Codi 73557866947494), procedeix l'actualització d'aquestes taules amb efectes del primer de gener del citat any, la qual cosa les parts venen a realitzar mitjançant el present acord.  
I, en virtut d'això;  
  
  
ACORDEN  
  
Primer  
Establir un complement salarial per a l'any 2019 (segons annex un), en compliment del RD 1462/2018, de 21 de desembre, que podrà ser compensable i absorbible en funció dels conceptes que permeta la Llei.  
  
  
Segon  
Aquest complement s'abonarà segons usos i costums de les empreses del sector, no podent demorar-se més enllà de l'any 2019.  
  
Tercer  
Facultar a José Patricio García Villalbos per a la presentació i tramitació de l'acord aconseguit, davant l'Autoritat Laboral corresponent.  
  
  
  
ANNEX I  
  
Grup Salari Anual Complement anual  
Grup I 756,07 11.341,05 1.258,95  
Grup II 787,03 11.805,45 794,55  
Grup III 824,82 12.372,30 227,70  
Grup IV 890,46 13.356,90 0  
  
  
València, 16 d'abril de 2019  
  
Per part social  
Per CC.OO  
Salvador Mejias Sahuquillo  
Per UGT  
Esteban Ramos Cano  
  
Per part empresarial  
José Hernández Carrillo  
Juan Motilla García